sagorsarker/bangla-wikipedia huggingface dataset:
স্বাধীনতা পুরস্কার

স্বাধীনতা পদক বা স্বাধীনতা পুরস্কার বাংলাদেশ সরকার কর্তৃক প্রদত্ত সর্বোচ্চ বেসামরিক সম্মাননা পদক। ১৯৭১ সালের বাংলাদেশের স্বাধীনতা যুদ্ধের বীর শহিদদের স্মরণে ১৯৭৭ সাল থেকে প্রতি বছর বাংলাদেশের স্বাধীনতা দিবস ২৬শে মার্চ এই পদক প্রদান করা হয়ে আসছে। এই পুরস্কার জাতীয় জীবনে সরকার কর্তৃক নির্ধারিত বিভিন্ন ক্ষেত্রে গৌরবোজ্জ্বল ও কৃতিত্বপূর্ণ অবদানের স্বীকৃতিস্বরূপ বাংলাদেশের নাগরিক এমন ব্যক্তি বা গোষ্ঠিকে প্রদান করা হয়ে থাকে। এছাড়াও ব্যক্তির পাশাপাশি জাতীয় জীবনের নির্দিষ্ট ক্ষেত্রে অনন্য উল্লেখযোগ্য অবদানের জন্য প্রতিষ্ঠানসমূহকেও এই পুরস্কার প্রদান করা হয়ে থাকে।
প্রত্যেক পদকপ্রাপ্তদের একটি ১৮ ক্যারেট স্বর্ণ নির্মিত ৫০ গ্রাম ওজন বিশিষ্ট পদক, একটি সম্মাননাসূচক প্রত্যয়ন পত্র এবং সম্মাননা স্বরুপ নির্দিষ্ট অঙ্কের নগদ অর্থ প্রদান করা হয়। প্রাথমিকভাবে প্রদানকৃত অর্থের পরিমাণ বিশ হাজার ছিল। ২০১৩ সাল থেকে দুই লক্ষ টাকা করে প্রদান করা হয়। পরবর্তীতে এটি ২০১৭ সালের মে মাসে ৩,০০,০০০ টাকায় এবং ২০১৯ সালের নভেম্বর মাসে ৫,০০,০০০ টাকায় উন্নীত করা হয়। 
রাষ্ট্রপতি জিয়াউর রহমান ১৯৭৭ সালে স্বাধীনতা পদকের প্রবর্তন করেন। ১৯৭১ সালে বাংলাদেশের স্বাধীনতাযুদ্ধের বীর শহিদদের স্মরণে ১৯৭৭ সাল থেকে প্রতি বছর বাংলাদেশের স্বাধীনতা দিবসে এই পদক প্রদান করা হয়।
স্বাধীনতা দিবস পুরস্কার প্রদানের ক্ষেত্রে বাংলাদেশ সরকার কর্তৃক নির্ধারিত কিছু বিষয়ের প্রতি নজর দেয়া হয়:
প্রায় প্রতি বছর কৃতিত্বপূর্ণ অবদানের জন্য জীবিতদের পাশাপাশি মরণোত্তর পুরস্কার দেওয়ার রীতিও আছে।
বাংলাদেশ সরকারের সকল মন্ত্রণালয়/বিভাগ, জেলা প্রশাসক, সংস্কৃতি মন্ত্রণালয়ের অধীনে অধিদপ্তর/দপ্তর/সংস্থাকে পুরস্কার প্রদানের বিষয় উল্লেখ করে সংযুক্তি ছক অনুযায়ী তাদের কাছ থেকে প্রস্তাব আহ্বান করা হয়। এই পুরস্কার পাওয়ার উপযুক্ত ব্যক্তিদের নামের প্রস্তাব বা মনোনয়ন পাওয়ার বিষয়ে সকল ইলেকট্রনিক ও প্রিন্ট মাধ্যমে সংবাদ বিজ্ঞপ্তি প্রকাশ করা হয়। এছাড়া তথ্য মন্ত্রণালয়ের ওয়েবসাইটে পূর্ণাঙ্গ তথ্য প্রকাশ করা হয়। মন্ত্রিপরিষদ বিভাগের তথ্য অনুযায়ী, মন্ত্রী ও সচিবেরা ব্যক্তি বা প্রতিষ্ঠানের নাম পাঠানোর পর প্রাথমিক বাছাই করে একটি তালিকা করা হয়। এরপর পদক কমিটির বৈঠকে এই তালিকা উঠানো হয়। সেখান থেকে তালিকা প্রধানমন্ত্রীর কার্যালয়ে পাঠানো হয়। প্রধানমন্ত্রী এই তালিকায় সংযোজন বা বিয়োজন করতে পারবেন। এরপর মন্ত্রিসভার বৈঠকে তালিকাটি চূড়ান্ত করা হয়। পুরস্কারপ্রাপ্তদের সংখ্যা কোনো বছর ১০ এর বেশি হবে না, তবে প্রধানমন্ত্রী চাইলে এই সংখ্যা বাড়াতে পারেন।
কোনো ব্যক্তি/প্রতিষ্ঠান পদক গ্রহণ করতে অস্বীকৃতি জানালে বা নির্দিষ্ট সময়ে তাদের মতামত না জানালে তা মন্ত্রিপরিষদ বিভাগে জানাতে হয়। ফলে ঐ ব্যক্তি/প্রতিষ্ঠানের নাম পদকপ্রাপ্তদের চূড়ান্ত তালিকায় অন্তর্ভুক্ত হয় না এবং তাদের নাম পদকপ্রাপ্ত হিসেবে ঘোষণা করা হয় না।
পদকটি সাধারণত স্বাধীনতা দিবসের সন্ধ্যায়, বিভিন্ন মন্ত্রিপরিষদ সদস্য ও অন্যান্য বিশিষ্ট নাগরিকদের উপস্থিতিতে এক আড়ম্বরপূর্ণ অনুষ্ঠানের মাধ্যমে প্রদান করা হয়।
নেপচুনিয়াম

নেপচুনিয়াম পর্যায় সারণীর অ্যাক্টিনাইড সিরিজের তথা গ্রুপ 3B এর অন্তর্গত একটি তেজস্ক্রিয় মৌল। প্রথম কৃত্রিমভাবে প্রস্তুতকৃত ট্রান্সইউরেনিয়াম মৌল হিসেবেও এর পরিচিতি রয়েছে। এটি রৌপ্য বর্ণের ধাতব পদার্থ।
এডুইন ম্যাটিসন ম্যাকমিলান (Edwin Mattison McMillan) এবং ফিলিপ হগ অ্যাবেলসন (Philip Hauge Abelson) নামক দুজন বিজ্ঞানী সর্বপ্রথম ১৯৪০ সালে নেপচুনিয়াম তৈরি করেন। তারা ইউরেনিয়ামের আকরিকের নিউট্রন আবেশিত ট্রান্সমিউটেশন বিক্রিয়ার (Neutron-induced Transmutation Reaction) মাধ্যমে এটি প্রস্তুত করেন। মূলত সাইক্লোট্রন নামক যন্ত্র থেকে উচ্চ দ্রুতিসম্পন্ন নিউট্রন দ্বারা ইউরেনিয়ামকে আঘাত করার ফলে এটি উদ্ভাবনের সম্ভাবনা সৃষ্টি হয়।
ব্রিডার চুল্লীর মাধ্যমে ইউরেনিয়াম-২৩৮ থেকে প্লুটোনিয়াম তৈরির সময় উপজাত হিসেবে নেপচুনিয়াম উৎপাদিত হয়। এ ক্ষেত্রে সাধারণত প্লুটোনিয়ামের ১০০০ ভাগের ১ ভাগ নেপচুনিয়াম উৎপাদিত হয়।
এটি সাধারণত তিনটি কেলাস গঠন প্রদান করে। তবে কক্ষ তাপমাত্রায় আলফা-অর্থোরম্বিক গঠন দেখায়। রাসায়নিকভাবে সক্রিয় এ মৌলটির ধর্ম অনেকটা ইউরেনিয়াসের মতই। জলীয় দ্রবনে এটি বিভিন্ন আয়নের জন্য বিভিন্ন বৈশিষ্ট্যমূলক বর্ণ প্রদান করে। যেমন :
নেপচুনিয়ামের সকল আইসোটোপই তেজম্ক্রিয়। সবচেয়ে স্থিতিশীল আইসোটোপ হচ্ছে নেপচুনিয়াম-২৩৭ যার অর্ধায়ুকাল ২,১৪০,০০০ বছর। আর সবচেয়ে অস্থিতিশীল আইসোটোপ হচ্ছে নেপচুনিয়াম-২৩২ যার অর্ধায়ুকাল ১৩ মিনিট।
প্লুটোনিয়াম

প্লুটোনিয়াম একটি তেজস্ক্রিয় রাসায়নিক উপাদান, যার প্রতীক Pu এবং পারমাণবিক সংখ্যা ৯৪। এটি রূপালি-ধূসর বর্ণের একটি অ্যাক্টিনাইড ধাতু। এই উপাদানটি সাধারণত ছয়টি অ্যালোট্রোপ এবং চারটি জারণ অবস্থা প্রদর্শন করে। এটা কার্বন, হ্যালোজেন, নাইট্রোজেন, সিলিকন এবং হাইড্রোজেনের সঙ্গে বিক্রিয়া করে। এটি তেজস্ক্রিয় পদার্থ এবং হাড়ে জমা হতে পারে। প্লুটোনিয়ামের এসব বৈশিষ্ট্য একে নিয়ন্ত্রণ করাকে বিপজ্জনক করে তোলে।
প্লুটোনিয়াম ছিল একটি নতুন এবং অস্বাভাবিক পদার্থ। এর আবিষ্কারটি ম্যানহাটন প্রকল্পের বিজ্ঞানী এবং কর্পোরেট অংশীদারদের জন্য অনন্য সুযোগ এবং চ্যালেঞ্জ তৈরি করেছে। প্লুটোনিয়াম প্রথম উৎপাদিত এবং বিচ্ছিন্ন হয়েছিলেন ১৪ ডিসেম্বর, ১৯৪০ এ ডঃ গ্লেন সিবোর্গ।
প্লুটোনিয়াম এর একটি আইসোটোপ প্লুটোনিয়াম-২৩৮। মানবদেহের হার্টের পেসমেকার বসাতে প্লুটোনিয়াম-২৩৮ আইসোটোপটি ব্যবহৃত হয়। এ আইসোটোপ হতে সাধারণত আলফা রশ্মি বিচ্ছুরিত হয়।
ড্যাম স্মল লিনাক্স

ড্যাম স্মল লিনাক্স বা ডিএসএল () হল এক্স-৮৬ পরিবারের ব্যক্তিগত কম্পিউটারের অপারেটিং সিস্টেম। এই অপারেটিং সিস্টেমটি জিএনইউ জিপিএল লাইসেন্সের আওতাধীন একটি উন্মুক্ত সোর্স সফটওয়্যার এবং বিনামূল্যেই পাওয়া যায়। এই অপারেটিং সিস্টেমটি দূর্বল এবং অনেক পুরো কম্পিউটারে চালানোর জন্য নকশা করা হয়েছিল। ডিএসএল মোটে ৫০ মেগাবাইট এবং এটি লাইভ সিডি/ডিভিডি বা পেনড্রাইভ থেকে বুট করা যায়।
ড্যাম স্মল লিনাক্স প্রথম তৈরী করেছিলেন জন এন্ড্রুস তিনিই এটি প্রথম দিকে রক্ষণাবেক্ষণ করেন। পরবর্তী পাঁচ বছর ডিএসএল রবার্ট সিংলেডকারকে যুক্ত করেন যিনি মাইডিএসএলে কন্ট্রোল প্যানেল এবং অন্যান্য ফিচার যোগ করেন। প্রধান ডেভলাপারদের সাথে মতপার্থক্যের কারণে তিনি এই প্রকল্প থেকে সরে আসেন এবং ২০০৮ সালের মার্চে "টাইনি কোর লিনাক্স" নামে আরেকটি ডিস্ট্রোর সৃষ্টি করেন।
বাংলাদেশের প্রশাসনিক অঞ্চল

বাংলাদেশ ৮টি বিভাগে এবং ৬৪টি জেলায় বিভক্ত করা হয়েছে, যদিও জননীতিতে এগুলোর ভূমিকা সীমিত। স্থানীয় সরকার এর উদ্দেশ্যে, দেশটিকে উপজেলা, পৌরসভা, সিটি কর্পোরেশন (যেমন: মেট্রোপলিটন ) এবং ইউনিয়ন পরিষদ (অর্থাৎ ) এ বিভক্ত করা হয়েছে।নিচের চিত্রটি বাংলাদেশে পাঁচ স্তরের সরকারের রূপরেখা তুলে ধরেছে।
বাংলাদেশের প্রশাসনিক অঞ্চল সমূহকে নিম্নের কয়েকটি ধাপে ভাগ করা যায়:
প্রস্তাবিত বিভাগ
শেখ হাসিনা সরকারের অবসানের পর গঠিত মুহাম্মদ ইউনূসের অন্তর্বর্তীকালীন সরকার ২০২৫ সালের জানুয়ারি মাসে বাংলাদেশকে চারটি প্রদেশে ভাগ করার ভাবনা করেছে। এবিষয়ে জনপ্রশাসন সংস্কার কমিশন মূলত বিকেন্দ্রীকরণের অংশ হিসাবে আগেকার চারটি বিভাগকে (খুলনা, চট্টগ্রাম, ঢাকা, রাজশাহী) চারটি প্রদেশে রূপান্তরিত করার সুপারিশ করেছে।
কোত দিভোয়ারের ভূগোল

কোত দিভোয়ার (আইভরি কোস্ট) দক্ষিণ পশ্চিম আফ্রিকায় অবস্থিত সাহারা-নিম্ন আফ্রিকার দেশ। দেশটি প্রায় বর্গাকৃতির। এর দক্ষিণ সীমান্ত উত্তর আটলান্টিক সাগরের গিনি উপসাগরের উপকূল ঘেঁষে ৫১৫ কিমি (৩২০ মাইল) পর্যন্ত বিস্তৃত। অন্য তিন দিকে আফ্রিকার পাঁচটি দেশের সাথে দেশটির মোট ৩,৪৫৮ কিমি (২,১৪৯ মাইল) সীমানা রয়েছে; তন্মধ্যে দক্ষিণ-পশ্চিমে লাইবেরিয়ার সাথে ৭৭৮ কিমি (৪৮৩ মাইল), উত্তর-পশ্চিমে গিনির সাথে ৮১৬ কিমি (৫০৭ মাইল), উত্তর-উত্তরপশ্চিমে মালির সাথে ৫৯৯ কিমি (৩৭২ মাইল), উত্তর-উত্তরপূর্বে বুর্কিনা ফাসোর সাথে ৫৪৫ কিমি (৩৩৯ মাইল) এবং পূর্বে ঘানার সাথে ৭২০ কিমি (৪৪৭ মাইল) সীমানা রয়েছে।
কোত দিভোয়ারের মোট আয়তন ৩২২,৪৬৩ বর্গকিমি (১২৪,৫০০ বর্গমাইল), যার ৩১৮,০০৩ বর্গকিমি (১২২,৭৮০ বর্গমাইল) স্থলভাগ এবং ৪,৪৬০ বর্গকিমি (১,৭২০ বর্গমাইল) জলভাগ। দেশটি মূলত একটি বড় মালভূমি যা সমুদ্রতল ধীরে ধীরে উত্তরে প্রায় ৫০০ মিটার উচ্চতায় পৌঁছেছে। দক্ষিণ-পশ্চিমে রয়েছে আর্দ্র, ঘন ক্রান্তীয় অরণ্য। উত্তরে সুদানীয় সাভান্না তৃণভূমির অংশবিশেষ। গিনি ও লাইবেরিয়ার সাথে সীমান্তে অবস্থিত নিম্বা পর্বত (১৭৫২ মি) দেশটির সর্বোচ্চ বিন্দু।
আলজেরিয়ার ভূগোল

আলজেরিয়া আফ্রিকার ২য় বৃহত্তম রাষ্ট্র হলেও এর চার-পঞ্চমাংশ এলাকা সাহারা মরুভূমিতে পড়েছে। উত্তরে ভূমধ্যসাগর ঘেঁষে রয়েছে প্রায় ১ হাজার কিলোমিটার দীর্ঘ উপকূল। উত্তরের উপকূলীয় এলাকাতে মৃদু ভূমধ্যসাগরীয় জলবায়ু বিরাজমান। সাহারান অ্যাটলাস পর্বতমালা সবুজ উপকূলীয় অঞ্চলকে দক্ষিণের সাহারা মরুভূমি থেকে পৃথক করেছে।
আলজেরিয়া ২,৩৮১,৭৪০ বর্গ কিলোমিটার (৯১৯,৫৯০ বর্গ মাইল) ভূমি নিয়ে গঠিত, যার ৮০% এরও বেশি মরুভূমি, উত্তর আফ্রিকায়, মরক্কো এবং তিউনিসিয়ার মধ্যে অবস্থিত।
আফ্রিকার ভূগোল

আফ্রিকা হল একটি মহাদেশ যা ৬৩টি রাজনৈতিক অঞ্চল নিয়ে গঠিত, যা পৃথিবীর পৃষ্ঠের প্রধান ভর থেকে সবচেয়ে বড় দক্ষিণমুখী অভিক্ষেপগুলির প্রতিনিধিত্ব করে।
আফ্রিকার উত্তরভাগে বিশ্বের বৃহত্তম মরুভূমি সাহারা অবস্থিত। আফ্রিকার বিষুবীয় অঞ্চলে রয়েছে ঘন ক্রান্তীয় অতীবৃষ্টি অরণ্য। এর দক্ষিণে রয়েছে ঘাসে আবৃত সমতল উচ্চভূমি যা উপকূলীয় সমভূমিতে মিলে গেছে। আফ্রিকার প্রধান প্রধান পর্বতমালার মধ্যে আছে উত্তর উপকূলের অ্যাটলাস পর্বতমালা এবং উগান্ডা-জায়ার সীমান্তের রুওয়েনজরি পর্বতমালা।
তানজানিয়াতে আফ্রিকার সর্বোচ্চ পর্বত কিলিমানজারো অবস্থিত। এটি একটি সুপ্ত আগ্নেয়গিরি। আফ্রিকার পূর্বভাগে গ্রেট রিফট উপত্যকা অঞ্চলে অনেকগুলি বিশালাকায় হ্রদ আছে। আফ্রিকাতে বিশ্বের সবচেয়ে দীর্ঘ কিছু নদী অবস্থিত। এদের মধ্যে আছে নীল নদ, নাইজার নদী, জায়ার নদী এবং জাম্বেজি নদী।
ইরিত্রিয়ার ভূগোল

ইরিত্রিয়ার বেশির ভাগ এলাকা উত্তর-দক্ষিণে বিস্তৃত ইথিওপীয় উচ্চভূমি নিয়ে গঠিত। পূর্বে লোহিত সাগরের উপকূলে মরুময় সমভূমি বিদ্যমান। দেশের উত্তর-পশ্চিম অংশে পাহাড়ী এলাকা এবং দক্ষিণ-পশ্চিম অংশে ঢেউ খেলানো সমভূমি দেখা যায়।
লোহিত সাগরের উপকূলের মরু এলাকার জলবায়ু শুষ্ক এবং উত্তপ্ত। মধ্যভাগের উচ্চভূমিতে জলবায়ু অপেক্ষাকৃত শীতল এবং আর্দ্র; এখানে বছরে ৬১০ মিমি পর্যন্ত বৃষ্টিপাত হতে পারে। পশ্চিমের পাহাড়ি এলাকা ও নিম্নভূমির জলবায়ু অর্ধ-ঊষর। উপকূলের মরুভূমি বাদে দেশের সর্বত্র জুন-সেপ্টেম্বর সময়কালে সবচেয়ে বেশি বৃষ্টিপাত হয়।
অ্যাঙ্গোলার ভূগোল

অ্যাঙ্গোলা রাষ্ট্রটি মধ্য আফ্রিকার পশ্চিম আটলান্টিক উপকূলে নামিবিয়া ও কঙ্গো প্রজাতন্ত্রের মধ্যে অবস্থিত। এর পূর্বে গণতান্ত্রিক কঙ্গো প্রজাতন্ত্র ও জাম্বিয়ার সীমান্ত রয়েছে। দেশটি পানিবিরল এবং কোথাও একবারেই নিষ্ফলা উপকূলীয় সমভূমি রয়েছে। দেশটির মোট ভূমির আকার ১,২৪৬,৭০০ কিমি (৪৮১,৪০০ বর্গমাইল)। এর বিশেষায়িত অর্থনৈতিক অঞ্চলের পরিমাণ ৫১৮,৪৩৩ কিমি (২০০,১৬৮ বর্গমাইল)।
মধ্য আফ্রিকার পশ্চিম আটলান্টিক উপকূলে নামিবিয়া ও গণতান্ত্রিক কঙ্গো প্রজাতন্ত্রের মধ্যে অবস্থিত।
"বিশ্বের তুলনায় দেশ:" ৩০
অ্যাঙ্গোলা রাষ্ট্রটিকে চারটি প্রধান ভৌগোলিক অঞ্চলে ভাগ করা যায়:
মুহররম

মুহররম () হলো ইসলামি বর্ষপঞ্জির প্রথম মাস। চারটি পবিত্রতম মাসের মধ্যে এটি একটি। মুহররম শব্দটি আরবি যার অর্থ পবিত্র, সম্মানিত। প্রাচীনকাল থেকে মুহররম মাস পবিত্র হিসাবে গণ্য। মহররমের ১০ তারিখ বিশেষ মর্যাদাসম্পন্ন দিন, যাকে আশুরা বলা হয়ে থাকে। বিশেষ ঐতিহাসিক ঘটনার সাক্ষি এই মাসটি । মহররম মাসের পরবর্তী মাসের নাম সফর।
কুরআনে সূরা তওবার ৩৬ নং আয়াতে বর্ণিত যে চারটি মাসে যুদ্ধ-বিগ্রহ নিষিদ্ধ করা হয়েছে তার মধ্যে মহররম অন্যতম। ইসলামের নবী মুহাম্মাদ এ মাসকে অত্যন্ত গুরুত্বপূর্ণ বলে বর্ণনা করেছেন। তিনি বলেছেন, ‘রমজানের পরে সর্বোত্তম সাওম হলো মহররম মাসের সাওম এবং ফরজ সালাতের পর সর্বোত্তম সালাত হল তাহাজ্জুদের সালাত’।
ইসলামি বর্ষপঞ্জি একটি চন্দ্র পঞ্জিকা এবং এই বর্ষপঞ্জির মাসগুলো শুরু হয় যখন নতুন চাঁদের ক্রিসেন্ট দৃশ্যমান হয়। যেহেতু ইসলামি চন্দ্রভিত্তিক বর্ষপঞ্জিটির বছর পূর্ণ হয় সৌর পঞ্জিকা অপেক্ষা ১১ হতে ১২ দিন পূর্বেই, ফলে প্রতি বছর মুহররম মাসের শুরুর দিনটি প্রচলিত সৌরভিত্তিক গ্রেগরিয়ান বর্ষপঞ্জির সাথে একই দিনে মেলে না। সৌদি আরবে প্রচলিত “উম্ম আল-কুরা বর্ষপঞ্জি” অনুসারে, আনুমানিকভাবে, মুহররম মাসটি শুরু এবং স্থায়ীত্ব হবে নিম্নরূপঃ
অনুমিত হিসাব অনুসারে, পরবর্তী “মুহররম” মাস আরম্ভ হবে ৩১ আগস্ট ২০১৯ তারিখে এবং সমাপ্ত হবে ২৯ সেপ্টেম্বর ২০১৯ তারিখে।
মুহররম মাসের দশম দিন ইসলামে বিশেষ মর্যাদাসম্পন্ন একটি দিন। প্রচলিত আছে যে, এই দিনে বেশকিছু গুরুত্বপূর্ণ ঘটনা ঘটেছিল। ঘটনাগুলোর মধ্যে উল্লেখযোগ্য হলো:
তবে কারো কারো মতে, নবী মূসা ও ফিরাউনের ঘটনা এবং ইমাম হুসাইনের ঘটনা ছাড়া অন্যগুলো এই দিনে ঘটেছিল বলে বিশ্বস্ত সূত্রে জানা যায়নি।
সফর (মাস)

সফর () হলো ইসলামি বর্ষপঞ্জির দ্বিতীয় মাস। মুসলিম মতে, "এই মাসে প্রথম মানব ও নবী আদম-কে জান্নাত হতে বহিস্কার করা হয়।"
ইসলামি বর্ষপঞ্জি একটি চন্দ্র পঞ্জিকা এবং এই বর্ষপঞ্জির মাসগুলো শুরু হয় যখন নতুন চাঁদের ক্রিসেন্ট দৃশ্যমান হয়। যেহেতু ইসলামি চন্দ্রভিত্তিক বর্ষপঞ্জিটির বছর পূর্ণ হয় সৌর পঞ্জিকা অপেক্ষা ১১ হতে ১২ দিন পূর্বেই, ফলে প্রতি বছর সফর মাসের শুরুর দিনটি প্রচলিত সৌরভিত্তিক গ্রেগরিয়ান বর্ষপঞ্জির সাথে একই দিনে মেলে না। সৌদি আরবে প্রচলিত “উম্ম আল-কুরা বর্ষপঞ্জি” অনুসারে, আনুমানিকভাবে, সফর মাসটি শুরু এবং স্থায়ীত্ব হবে নিম্নরূপঃ
রবিউল আউয়াল

রবিউল আউয়াল () হলো ইসলামি বর্ষপঞ্জির তৃতীয় মাস। এই মাসে সংখ্যাগরিষ্ঠ মুসলমান ইসলামের শেষনবী মুহাম্মাদের জন্মদিন পালন করা হয়। তবুও সুন্নিদের মতানুসারে নবী মুহাম্মদ-এর সঠিক জন্মদিবসটি হলো এই মাসের ১২ তারিখ; অপরদিকে শিয়াদের মতানুসারে এটি হলো ১৭ তারিখ। 'রবিউল আউয়াল' অর্থ “শুরু (মাস)”, বা, “বসন্তের প্রারম্ভ”; এই মাসটির নাম 'রবিউল আউয়াল' হওয়ার কারণ হচ্ছে, প্রাক-ইসলামী আরব পঞ্জিকা অনুসারে এটি ছিলো প্রথম মাস। ইসলাম ধর্মীয় মতানুসারে, এটি একটি শুভ মাস।
আরবি ভাষায় "রবি" অর্থ "বসন্ত" এবং আল-আউয়াল অর্থ "প্রথম"; কাজেই "রবিউল আউয়াল" দ্বারা বুঝানো হয় "প্রথম বসন্ত"। যদিও চন্দ্র বর্ষপঞ্জি হওয়ায় এই মাসটির সময়কাল প্রতিনিয়তই পরিবর্তিত হয়, কাজেই এটি দ্বারা এখন আর মূল ভাবটি দৃশ্যমান হয় না।
ইসলামি বর্ষপঞ্জি একটি চন্দ্র পঞ্জিকা এবং এই বর্ষপঞ্জির মাসগুলো শুরু হয় যখন নতুন চাঁদের ক্রিসেন্ট দৃশ্যমান হয়। যেহেতু ইসলামি চন্দ্রভিত্তিক বর্ষপঞ্জিটির বছর পূর্ণ হয় সৌর পঞ্জিকা অপেক্ষা ১১ হতে ১২ দিন পূর্বেই, ফলে প্রতি বছর রবিউল আউয়াল মাসের শুরুর দিনটি প্রচলিত সৌরভিত্তিক গ্রেগরিয়ান বর্ষপঞ্জির সাথে একই দিনে মেলে না। সৌদি আরবে প্রচলিত “উম্ম আল-কুরা বর্ষপঞ্জি” অনুসারে, আনুমানিকভাবে, রবিউল আউয়াল মাসটি শুরু এবং স্থায়ীত্ব হবে নিম্নরূপঃ
রজব

রজব () ইসলামি বর্ষপঞ্জির ৭ম মাস। রজব শব্দের অর্থ "সম্মান করা"। ইসলামে চারটি পবিত্র মাসের একটি হিসাবে একে গণ্য করা হয়, যে মাসে যুদ্ধ করা নিষিদ্ধ। প্রাক ইসলামি আরবদের মাঝেও এই চার মাস সময় যুদ্ধবিগ্রহ ধর্মহীন বলে বিবেচিত হত।
শিয়ারা বিশ্বাস করে রজব মাসেই আলী ইবন আবী তালিব, শিয়া ইসলামের প্রথম ইমাম এবং সুন্নি ইসলামের চতুর্থ খলিফা, কাবা শরীফের ভিতরে জন্মগ্রহণ করেন, মুসলিমদের জন্য উপাসনার সবচেয়ে পবিত্র স্থান।
মুহাম্মদ রজবের চাঁদ দেখা গেলে, তিনি নিম্নোক্ত ভাষায় আল্লাহর কাছে প্রার্থনা করতেন:
""
"হে আল্লাহ, রজব এবং শাবান মাস আমাদের জন্য বরকতময় করুন, এবং আমাদের রমজান মাসে পৌঁছে দিন। (ব্যাখ্যাঃ রমজানের পর্যন্ত আমাদের জীবন দীর্ঘায়িত করুন, যাতে আমরা তার ফযীলত ও নেয়ামত থেকে লাভবান হতে পারি)।"
মালয়েশিয়ার জাতীয় পতাকা

মালয়েশিয়ার জাতীয় পতাকা সর্বপ্রথম সেপ্টেম্বর ১৬, ১৯৬৩ তারিখে উত্তোলন করা হয়। মালয় ফেডারেশনের পতাকা হতে এর নকশা নেয়া হয়েছে।
মূল পতাকাটিতে ১১টি লাল ও সাদা ডোরা, এবং ১টি ১১কোণা তারকা, ও তার পাশে নীল পটভূমিতে একটি নতুন চাঁদের ছবি ছিল। এটি ১৯৫৭ সালের আগস্ট ৩১ তারিখে যুক্তরাজ্য হতে স্বাধীনতার মুহুর্তে উত্তোলন করা হয়।
পরে মালয়েশীয় ফেডারেশন গঠনের সময় এর সামান্য পরিবর্তন করা হয়। তারকাটিকে ১৪ কোনা করা হয়, যা মালয়েশিয়ার ১৪টি অঙ্গরাজ্যকে নির্দেশ করে। এর মধ্যে সিঙ্গাপুর ১৯৬৫ সালে আলাদা হয়ে গেলেও পতাকার আর কোন পরিবর্তন আনা হয় নি। বর্তমানে ডোরাগুলি ও তারকাটি ১৩টি রাজ্য ও কেন্দ্র-সরকারের অঞ্চলকে নির্দেশ করে।
২০০১ সালে মাহাথির বিন মোহাম্মদ এই পতাকার নাম দেন Jalur Gemilang ("মহিমার ডোরা"), যা মালয়েশিয়ার সাফল্য ও অগ্রযাত্রাকে নির্দেশ করে।
রমজান (মাস)

রমজান বা রামাদান (আরবি: رمضان "রামাদ্বান্‌"; ফার্সি: رمضان "র'মযান") ইসলামি বর্ষপঞ্জির ৯ম মাস এবং ইসলাম ধর্মমতে সবচেয়ে পবিত্রতম মাস এটি। এই মাসে ইসলাম ধর্মের পবিত্র ধর্মগ্রন্থ কুরআন ইসলামের নবি মুহাম্মদের নিকট অবতীর্ণ হয়েছিল বলে বিশ্বাস করা হয়।
এই মাসে মুসলমানগণ ধর্ম চর্চার অংশ হিসেবে ভোর থেকে সুর্যাস্তের পর পর্যন্ত সকল প্রকার পানাহার ও যৌনক্রিয়াদি বর্জন করে থাকেন। একে আরবীতে 'সিয়াম' বলে; বাংলাদেশে যা মুলতঃ 'রোযা' বলে পরিচিত। ইসলামি বর্ষপঞ্জির ১২ টি মাসের মধ্যে শুধুমাত্র এই মাসের নাম কুরআনে উল্লেখ করা হয়েছে।
এই মাসের কিছু গুরুত্বপূর্ণ ঐতিহাসিক ঘটনাগুলি হল:
মাসটির শেষ দশ দিনে (সাধারণত বিজোড় রাতে) লাইলাতুল কদর পালন করা হয়। মুসলমানরা এই রাত্রিকে হাজার মাস অপেক্ষা উত্তম রাত্রি বলে বিশ্বাস করেন। কুরআনে লাইলাতুল কদরের ইবাদতের দ্বারা এক হাজার মাস (৮৩ বছর চার মাস) এর ইবাদতের সমপরিমান ছওয়াব পাওয়ার কথা বলা হয়েছ।
শাওয়াল

শাওয়াল (আরবী: شوّال ) ইসলামি বর্ষপঞ্জির দশম মাস। শাওয়ালের প্রথম দিনটি ঈদ-উল-ফিতর হিসেবে উদযাপিত হয়। ইসলামের প্রচলিত বিধান মতে, শাওয়াল মাসে ৬টি রোজার যথেষ্ট পূণ্য রয়েছে। তাই অনেক ধর্মপ্রাণ মুসলমানই রমজানের রোজা পালন শেষে, শাওয়াল মাসেও ছয়টি রোজা রেখে থাকেন অতিরিক্ত পূণ্যপ্রাপ্তির আশায়। তবে শাওয়াল মাসের প্রথম দিন অর্থাৎ ঈদ-উল-ফিতরের দিন রোজা রাখা ইসলামে নিষিদ্ধ, তাই ঐ দিন বাদে এই রোজাগুলো রাখার নিয়ম।
শাওয়াল মাসের ছয়টি রোযা। সারা বছর রোযার ছোয়াব পাওয়ার একটি সূবর্ণ সূযোগ:
 “আবু আইয়ুব আনসারি রাদিআল্লাহু আনহু থেকে বর্ণিত, রাসূলুল্লাহ সাল্লাল্লাহু আলাইহি ওয়া সাল্লাম ইরশাদ করেন, যে ব্যক্তি রমজানের রোজা রাখবে অতপর শাওয়ালে ছয়টি রোজা পালন করবে সে যেন যুগভর রোজা রাখল।” [মুসলিম : ১১৬৪]
সাওবান রাদিআল্লাহু আনহু থেকে বর্ণিত, রাসূলুল্লাহ সাল্লাল্লাহু আলাইহি ওয়া সাল্লাম ইরশাদ করেন: রমজানের রোজা দশ মাসের রোজার সমতুল্য আর (শাওয়ালের) ছয় রোজা দু’মাসের রোজার সমান। সুতরাং এ হলো এক বছরের রোজা। অপর রেওয়ায়েতে আছে: “যে ব্যক্তি রমজানের রোজা শেষ করে ছয় দিন রোজা রাখবে সেটা তার জন্য পুরো বছর রোজা রাখার সমতুল্য। (যে সৎকাজ নিয়ে এসেছে, তার জন্য হবে তার দশ গুণ।” [সূরা আন‘আম-আহমদ : ৫/২৮০, দারেমি : ১৭৫৫]
হাদিস থেকে যা শিখলাম:
এক. শাওয়ালের ছয় রোজার ফজিলত জানা গেল যে, যে ব্যক্তি পুরো রমজান সিয়াম পালনের পর এ রোজা ছয়টি করবে সে যেন সারা জীবন রোজা করল। এ এক বিরাট আমল এবং বিশাল অর্জন।
দুই. বান্দার ওপর আল্লাহর কত দয়া যে তিনি অল্প আমলের বিনিময়ে অধিক বদলা দিবেন।
তিন. কল্যণকাজে প্রতিযোগিতা স্বরূপ এ ছয় রোজার জন্য প্রস্তুতি গ্রহণ করা মুস্তাহাব। যাতে রোজাগুলো ছুটে না যায়। কোনো ব্যস্ততাই যেন পুণ্য আহরণের এ সুযোগ থেকে বঞ্চিত করতে না পারে।
চার. এ রোজা করা যাবে মাসের শুরু-শেষ-মাঝামাঝি সব সময়। ধারাবাহিক ও অধারাবাহিক যেভাবেই করা হোক না কেন রোজাদার অবশ্যই এর সওয়াবের অধিকারী হবে যদি আল্লাহর কাছে কবুল হয়।
পাঁচ. যার ওপর রমজানের রোজা কাজা আছে সে আগে তার কাজা করবে তারপর শাওয়ালের রোজায় ব্রতী হবে। কারণ রাসূল সাল্লাল্লাহু আলাইহি ওয়া সাল্লাম বলেছেন: “যে রমজানের রোজা রাখবে অর্থাৎ পুরোপুরি। আর যার ওপর কাজা রয়ে গেছে সে তো রোজা পুরা করেছে বলে গণ্য হবে না যতক্ষণ ওই রোজাগুলোর কাজা আদায় না করে।” [মুগনি : ৪/৪৪০] তাছাড়া ওয়াজিব আদায়ের দায়িত্ব পালন নফল আদায়ের চেয়ে অধিক গুরুত্ব রাখে।
ছয়. মহান শরিয়ত প্রণেতা ফরজের আগে-পরে নফল প্রবর্তন করেছেন যেমনঃ ফরজ সালাতের আগে-পরের সুন্নতগুলো এবং রমজানের আগে শাবানের রোজা আর পরে শাওয়ালের রোজা।
সাত. এই নফলসমূহ ফরজের ত্রুটিগুলোর ক্ষতি পূরণ করে। কারণ রোজাদার অনর্থক বাক্যালাপ, কুদৃষ্টি প্রভৃতি কাজ থেকে সম্পূর্ণ বাঁচতে পারে না যা তার রোজার পুণ্যকে কমিয়ে দেয়।
জ্বিলকদ

জ্বিলকদ (, ) অথবা ধু আল-ক্বা'দাহ্ ইসলামি বর্ষপঞ্জির ১১তম মাস। এটা ইসলামে চারটি পবিত্র মাসের মধ্যে একটি, যে সময়ে যুদ্ধবিগ্রহ নিষিদ্ধ তাই এর নাম 'সাময়িক যুদ্ধবিরতির মাস্টার'।
জ্বিলহজ্জ

জ্বিলহজ্জ () অথবা ধু আল-হিজ্জাহ্ ইসলামি বর্ষপঞ্জির ১২ তম মাস। এটি মুসলিমদের জন্য খুবই গুরুত্বপূর্ণ কেননা এই মাসে মুসলিমগণ হজ্ব পালন করেন। এ মাসের ৭ থেকে ১০ তারিখ পর্যন্ত হজ্ব পালনের নির্ধারিত তারিখ। জ্বিলহজ্জ মাসের ১০ তারিখে মুসলমানদের দ্বিতীয় গুরুত্বপূর্ণ বাৎসরিক ধর্মীয় উৎসব ঈদুল আযহা বা কোরবাণীর ঈদ উদ্‌যাপন করা হয়।
বাংলাদেশের সংবাদপত্রের তালিকা

বাংলাদেশের সংবাদপত্রের তালিকা বলতে বাংলাদেশে প্রকাশিত বাংলা ও ইংরেজি ভাষায় বাংলাদেশ হতে প্রকাশিত পত্রিকাসমূহের একটি তালিকাকে বুঝায়। বাংলাদেশে দৈনিক, সাপ্তাহিক, পাক্ষিক, মাসিক এরকম বিভিন্ন প্রকারভেদের পত্রিকা রয়েছে এবং দেশের সকল জেলায় এসব পত্রিকা পাওয়া যায়। তবে শুধুমাত্র জেলাভিত্তিক পত্রিকাও ছাপা হয়ে থাকে। বর্তমানে বাংলাদেশে কোন দৈনিকের সান্ধ্যকালীন সংস্করণ প্রকাশ হয় না। তবে প্রচলিত ব্রডশীটের পত্রিকার পাশাপাশি সম্পূর্ণ অনলাইন ভিত্তিক সংবাদমাধ্যম বিদ্যমান রয়েছে এবং বর্তমানে অধিকাংশ ছাপানো পত্রিকারও অনলাইন সংস্করণ দেখা যায়।
তথ্য ও সম্প্রচার মন্ত্রণালয়ের আওতাধীন বাংলাদেশ চলচ্চিত্র ও প্রকাশনা অধিদপ্তরের নিবন্ধন শাখা থেকে সংবাদপত্রের নিবন্ধন প্রদান করা হয়। চলচ্চিত্র ও প্রকাশনা অধিদপ্তর কর্তৃক প্রকাশিত প্রতিবেদন অনুযায়ী ২০১৮ সালের জুনে মোট নিবন্ধিত পত্র-পত্রিকা ছিল ৩০৬১ টি। সর্বশেষ ৩১শে ডিসেম্বর ২০২০ তারিখের হিসেব অনুযায়ী, বাংলাদেশে নিবন্ধিত পত্র-পত্রিকার সংখ্যা ৩২১০ টি (অনলাইন গণমাধ্যম ব্যতীত) যার মধ্যে ১৩৫৭ টি ঢাকা থেকে এবং ১৮৫৩ টি অন্যান্য জেলা থেকে প্রকাশিত হয়।<ref name="পরিসংখ্যান-ডিসেম্বর/২০২০"></ref> এর মধ্যে দৈনিক পত্রিকা ১৩০৯ টি, অর্ধ-সাপ্তাহিক ৩ টি, সাপ্তাহিক ১২১৪ টি, পাক্ষিক ২১৬ টি, মাসিক ৪২৫ টি, দ্বি-মাসিক ৮ টি, ত্রৈ-মাসিক ৩০ টি, চর্তুমাসিক ১ টি, ষান্মাসিক ২ টি এবং বার্ষিক পত্রিকা রয়েছে ২ টি।
বাংলাদেশে মিডিয়া হিসেবে তালিকাভুক্ত ইংরেজি দৈনিক পত্রিকার সংখ্যা ৪০ টি। তার মধ্যে নিচে প্রচলন বা সার্কুলেশন অনুসারে উল্লেখযোগ্য কয়েকটি দেওয়া হয়েছে।
১৯৭২ সালের পূর্বে বাংলাদেশে বিভিন্ন আন্তর্জাতিক সংবাদ সংস্থাসমূহের স্থানীয় অফিস চালু ছিল। বাংলাদেশ স্বাধীন হওয়া পর প্রথম ১৯৭২ সালে পূর্ণাঙ্গ সংবাদ সংস্থা হিসেবে বাসস যাত্রা শুরু করে।
জনসংখ্যা অনুযায়ী সার্বভৌম রাষ্ট্র ও নির্ভরশীল অঞ্চলের তালিকা

এই নিবন্ধে জনসংখ্যা অনুযায়ী সার্বভৌম রাষ্ট্র ও অধীনস্থ অঞ্চল সমূহের একটি তালিকা উপস্থাপন করা হল। এই তালিকাতে মূলত আইএসও ৩১৬৬-১ মানদণ্ড অনুযায়ী সার্বভৌম রাষ্ট্র সমূহ জন-অধ্যুষিত অধীনস্থ অঞ্চল, এবং কোনও কোনও ক্ষেত্রে সার্বভৌম রাষ্ট্র গঠনকারী দেশগুলিকে অন্তর্ভুক্ত করা হয়েছে। যেমন যুক্তরাজ্যকে একটিমাত্র সত্তা ধরা হলেও নেদারল্যান্ডস রাজ্যের গঠনকারী দেশগুলিকে আলাদা আলাদা সতত্তা গণ্য করা হয়েছে। এছাড়া আইএসও ৩১৬৬-১-এ অনুপস্থিত কিছু সীমিত স্বীকৃতিবিশিষ্ট রাষ্ট্রসমূহও নিচের তালিকাতে স্থান পেয়েছে।
এছাড়াও প্রতিটি রাষ্ট্রের জনসংখ্যাকে বিশ্ব জনসংখ্যার শতাংশ হিসেবে দেখানো হয়েছে। জাতিসংঘের হিসাব অনুযায়ী বিশ্বের বর্তমান জনসংখ্যা আনুমানিক ৮০৭ কোটি।
মোহাম্মদ জাকারিয়া

মোহাম্মদ জাকারিয়া ( ২২ ফেব্রুয়ারি,১৯২৩ - ৪ এপ্রিল,১৯৯৩) শক্তিমান বাঙালি অভিনেতা ও টেলিভিশন প্রযোজক।
তিনি ১৯২৩ সালের ২২শে ফেব্রুয়ারি পশ্চিমবঙ্গের বীরভূম জেলার সেকেড্ডা গ্রামে জন্মগ্রহণ করেন। পিতা মোহাম্মদ আলি।
শৈশব থেকেই তিনি কুরআন তিলাওয়াত শিখেছিলেন।
জন্ম স্থানের একটি মাদ্রাসায় ষষ্ঠ শ্রেণী পর্যন্ত লেখাপড়া করেন। পিতার ইচ্ছা ছিল তাঁকে তিনি কুরআনের হাফিজ করে তুলবেন। কিন্তু মায়ের ইচ্ছায় মল্লারপুর ইংরেজি স্কুল এ ভর্তি হন। পরে বীরভূম জেলার সিনিয়র বেণীমাধব ইন্সটিটিউশনে ভর্তি হয়ে সেখান থেকেই ম্যাট্রিক পাশ করেন। আই এ ক্লাসে ভর্তি হন হেতমপুর কলেজে।
শিক্ষাজীবনের ইতি ঘটিয়ে রেজিস্ট্রার অব জয়েন্ট স্টক কোম্পানিতে চাকুরি গ্রহণ করেন। ওই অফিসের সহকর্মী অশোক মজুমদার ও অমর গাঙ্গুলির উৎসাহে শম্ভু মিত্রের সাথে তার যোগাযোগ ঘটে। শম্ভু মিত্র প্রযোজিত বিজন ভট্টাচার্যের "নবান্ন" নাটকে অভিনয়ের মাধ্যমে অভিনেতা হিসেবে আত্মপ্রকাশ করেন। তিনি বহুরূপী নামে একটি নতুন নাট্যসংস্থার গঠনেও সবিশেষ উদ্যোগী ভূমিকা পালন করেন। এই নাট্যদলের সঙ্গে তিনি দিল্লি ও ঢাকায় নাট্যসফরে যান এবং এই নাট্যদলে অভিনয় করার মাধ্যমেই সমগ্র ভারতে খ্যাতি লাভ করেন। ১৯৬১ সালে তিনি কলিকাতার থিয়েটার সেন্টার নাট্যদলে অভিনেতা ও নাট্যশিক্ষক হিসেবে যোগ দেন। থিয়েটার সেন্টারে 'অঘটন আজও ঘটে' নাটকে তার অভিনয় দেখে তারাশঙ্কর বন্দ্যোপাধ্যায় তাকে সোনার আংটি উপহার দেন। ১৯৬৪ সালে সাম্প্রদায়িক দাঙ্গার পর তিনি তৎকালীন পূর্ব পাকিস্তানে (অধুনা বাংলাদেশে) চলে গিয়ে জহির রায়হানের সঙ্গে চলচ্চিত্রে কাজ শুরু করেন। ১৯৬৬ সালের ডিসেম্বর মাসে তিনি ঢাকা টেলিভিশনের প্রযোজক হিসেবে যোগ দেন। ১৯৭২ সালে তিনি যোগ দেন দেশের বিখ্যাত নাট্যগোষ্ঠী থিয়েটার-এ। এই দলটির প্রতিষ্ঠাতা সভাপতিও তিনি। ১৯৮১ সালে তিনি টেলিভিশনের সরকারি চাকরি থেকে অবসর গ্রহণ করেন।
থিয়েটার নাট্যগোষ্ঠী তার স্মরণে ১৯৯৭ সালে ‘মোহাম্মদ জাকারিয়া স্মৃতিপদক’ প্রবর্তন করে
মোহাম্মদ জাকারিয়া ১৯৯৩ সালের ৪ঠা এপ্রিল প্রয়াত হন।
মোহাম্মদ নাসিরউদ্দীন

মোহাম্মদ নাসিরউদ্দীন (২০ নভেম্বর ১৮৮৮ – ২১ মে ১৯৯৪) মুসলিম বাংলার সাময়িক পত্র, সাংবাদিকতা ও সাহিত্য আন্দোলনের পথিকৃৎ এবং বিশিষ্ট সম্পাদক। তিনি বাংলা ১২৯৫ সনের ৩ অগ্রহায়ণ (২০ নভেম্বর ১৮৮৮) বর্তমান চাঁদপুর জেলার পাইকারদী গ্রামে জন্মগ্রহণ করেন।
পেশাগত জীবনে প্রথমে তিনি স্বল্প বেতনে স্টিমার কোম্পানির স্টেশন মাস্টারের সহকারী এবং পরে বীমা কোম্পানির প্রতিনিধি হিসেবে কাজ করেন। এছাড়াও তিনি তার কর্মজীবনে ছিলেন বাংলা একাডেমির ফেলো এবং জাতীয় জাদুঘর ও নজরুল ইনিস্টিটিউটের ট্রাস্টি বোর্ডের চেয়ারম্যান।
প্রথম জীবনে ইন্স্যুরেন্স কোম্পানিতে চাকরি করলেও কলকাতায় গিয়ে সাংবাদিকতা পেশাকে বেছে নেন। ১৯১৮ সালের ২ ডিসেম্বর তিনি কলকাতা থেকে সম্পূর্ণ নিজ উদ্যোগে ও সম্পাদনায় প্রকাশ করেন সচিত্র সাহিত্য পত্রিকা মাসিক "সওগাত"। ১৯২৬ সালে তিনি "সওগাত সাহিত্য মজলিশ" সৃষ্টি করেন। ১৯৩৩ সালে তিনি আরও প্রকাশ করেন বার্ষিক সওগাত। একই বছর সওগাত কালার প্রিন্টিং প্রেস নামে একটি ছাপাখানা স্থাপন করেন। এছাড়াও তিনি প্রকাশ করেন সাপ্তাহিক সওগাত (১৯৩৪), সচিত্র মহিলা সওগাত (১৯৩৭), শিশু সওগাত এবং ১৯৪৭ সালে প্রকাশ করেন সচিত্র সাপ্তাহিক বেগম পত্রিকা।
১৯৮৯ সালে তাকে তার জন্মশতবর্ষপূর্তি উপলক্ষ্যে জাতীয়ভাবে সংবর্ধিত করা হয়। তার অন্যান্য উল্লেখযোগ্য পুরস্কার হল একুশে পদক, স্বাধীনতা দিবস পুরস্কার, বাংলা একাডেমির সম্মাননা পুরস্কার এবং ঢাকা মিউনিসিপ্যাল কর্পোরেশন পদক। উল্লেখ্য যে, ১৯৭৬ সাল থেকে কবি সাহিত্যিকদের জন্য প্রবর্তন করা হয়েছে তার নামাঙ্কিত স্বর্ণপদক।
১০৫ বছর বয়সে ১৯৯৪ সালের ২১ মে (৭ জ্যৈষ্ঠ ১৪০১) ঢাকায় মৃত্যুবরণ করেন।
মুখবিবর

মুখবিবর বা মুখ পরিপাকনালীর প্রথম অংশ যা খাদ্য গ্রহণ করে এবং প্রাথমিক পরিপাক শুরু করে। এখানে শক্ত খাবার যান্ত্রিকভাবে ভেঙে ছোট ছোট অংশে পরিণত হয় এবং লালার সাথে মিশ্রিত হয়।
খাওয়া, পান করা, পরিপাক ছাড়াও কথা বলা, বিভিন্ন ইঙ্গিত করা, শ্বাস-প্রশ্বাস চালানো, চুমু খাওয়া, ইত্যাদিতে মুখ কাজে আসে।
এফবিআই শীর্ষ দশ ফেরারী

১৯৪৯ সালের শেষের দিকে জে. এডগার হুভার, যুক্তরাষ্ট্রের এফ বি আই পরিচালক ও উইলিয়াম কিনসলে হাচিনসন , ইন্টারন্যাশনাল নিউজ সার্ভিস এর প্রধান সম্পাদক, এর মধ্যে হার্টস খেলার সময় এফবিআই শীর্ষ দশ ফেরারী তালিকা তৈরির চিন্তা শুরু হয়। তারা তখন এফবিআই(FBI) এর সবচেয়ে বড় আসামীদের কীভাবে ধরা যায় সে চিন্তা করছিলেন। এই আলোচনা মার্চ ১৪, ১৯৫০ তারিখে একটি প্রবন্ধ হিসেবে প্রকাশিত হয় এবং জনসমর্থন পায়। পরে অফিসিয়ালি FBI ভয়ঙ্কর ফেরারী আসামীদের ধরার জন্য একটি তালিকা প্রকাশ করে।
তালিকাতে কোন বিশেষ র‌্যাংকিং নেই। যদিও এফবিআই অতীতে তালিকায় থাকা অনেক ফেরারীকে ক্রমিক নম্বর দিয়ে চিহ্নিত করেছে। কেউ কেউ আবার তালিকায় একাধিকবার এসেছে ফলে তাদেরকে একটি স্থায়ী নম্বর দিয়ে দেয়া হয়েছে। 
গ্রেফতার অথবা মৃত্যুর পর তালিকাভুক্ত আসামীদের নাম সরিয়ে ফেলা হয় ও এফবিআই নির্বাচিত নতুন ফেরারী আসামীর নাম অন্তর্ভুক্ত করা হয়। আসামীরা নিরপরাধ প্রমাণিত হলে বা তাদের মামলা প্রত্যাহার করা হলেও নাম প্রত্যাহার করা হয়। পাঁচবার এফবিআই এভাবে নাম প্রত্যাহার করেছে কারণ তারা মনে করেছে ফেরারীরা আর "সমাজের জন্য ভয়ঙ্কর" নয়। ডোনাল্ড ইউজিন ওয়েব, যাকে ১৯৮১ সালে তালিকাভুক্ত করা হয়েছে, এখন পর্যন্ত তালিকায় সবচেয়ে অন্য সবার থেকে বেশি সময় ধরে আছে। বিলি অস্টিন ব্রায়ান্ট তালিকায় সবচেয়ে কম মাত্র দুই ঘণ্টা ছিলেন ১৯৬৯ সালে।
তালিকাটি সাধারণত জনগণের চলাচলের জায়গা যেমনঃ ডাকঘর ইত্যাদিতে রাখা হয়। সেপ্টেম্বর ৭, ২০০৬ পর্যন্ত ৪৮৩ জনকে (৭ জন মহিলা) ফেরারী হিসেবে কে তালিকাভুক্ত করা হয়েছে, এবং ৪৫৪ কে গ্রেফতার বা চিহ্নিত করা হয়েছে, ১৪৮ জন (৩০.৬৪%) কে জনগণের সহায়তায় ধরা হয়েছে। ফলে সাফল্যের হার হচ্ছে ৯৪%।
এফবিআই শীর্ষ সন্ত্রাসীদের, তালিকাও রাখে। এছাড়া এফবিআই অপরাধ সঙ্কেত , নিখোঁজ মানুষ , ও অন্যান্য ফেরারীদের তালিকাও রাখে।
সর্বশেষ গ্রেপ্তারকৃত শীর্ষ দশ ফেরারী হচ্ছে র‌্যালফ বাকি ফিলিপস.
Rewards are offered for information leading to capture of fugitives on the list; the reward is a minimum of $100,000 for all fugitives, currently exceeded in the cases of Jason Derek Brown at $200,000, Jose Rodolfo Villarreal-Hernandez at $1,000,000, and Rafael Caro Quintero at $20,000,000.
পারমাণবিক শক্তিধর দেশের তালিকা

পারমাণবিক শক্তি পরমাণুর তেজস্ক্রিয়তা ব্যবহার করে বিদ্যুৎ শক্তি উৎপাদনের একটি প্রক্রিয়া। যখন কোন তেজস্ক্রিয় পদার্থ যেমন ইউরেনিয়াম-২৩৫ (ইউরেনিয়ামের একটি আইসোটোপ) কে নিউট্রন দ্বারা আঘাত করা হয় তখন তেজস্ক্রিয় পদার্থে পারমাণবিক শৃংখল বিক্রিয়া (nuclear chain reaction) শুরু হয়। এই প্রক্রিয়াকে বলে পারমাণবিক বিযোজন (Nuclear fission)। শৃংখল বিক্রিয়ার ফলে প্রচুর তাপ নির্গত হয়, যা পানিকে ফুটিয়ে বাস্প উৎপন্ন করে। উদ্ভূত বাস্প বাস্পীয় টারবাইন চালাতে ব্যবহৃত হয়।
যদিও পারমাণবিক শক্তি অনেক মেগাওয়াট বিদ্যুৎ শক্তি উৎপাদন করে, কিন্ত বর্জ্য ও পারমাণবিক ঝুঁকির কারণে প্রায়শই এই শক্তি বিতর্কিত থেকেছে। ফলত বিভিন্ন দেশ পারমাণবিক শক্তি নিয়ে বিভিন্ন মত পোষন করে; কিছু দেশ যেমন ফ্রান্স তাদের শক্তির ৮০% পারমাণবিক চুল্লি থেকে সংগ্রহ করে, আবার কিছু দেশ যেমন ইতালি তাদের সকল পারমাণবিক শক্তি কেন্দ্র নিস্ক্রিয় করছে বা করার পদক্ষেপ নিয়েছে।
নিম্নে উল্লিখিত দেশ ছাড়াও কিছু দেশ, যেমন অস্ট্রেলিয়া, এর গবেষণার জন্য পারমাণবিক চুল্লী রয়েছে, কিন্তু বাণিজ্যিকভাবে পারমাণবিক শক্তি উৎপাদনের কোন পরিকল্পনা নেই; কেবলমাত্র বাণিজ্যিক চুল্লীর তালিকা যা ইন্টারন্যাশনাল এটমিক এনার্জি এজেন্সি (International Atomic Energy Agency) তে তালিকাভুক্ত আছে তা নিম্নে দেয়ে হয়েছে। তালিকাটি প্রথমত চুল্লীর সংখ্যা, দ্বিতীয়ত মেগাওয়াট শক্তির পরিমাণ অনুসারে সাজানো হয়েছে। তীর্যক লেখাগুলো তুলনা করার জন্য যোগ করা হয়েছে।
মালদ্বীপের জাতীয় পতাকা

মালদ্বীপের জাতীয় পতাকা লাল বর্ণের, এর মধ্যভাগে একটি বৃহৎ সবুজ চতুর্ভুজ আছে, যার মাঝে একটি সাদা বর্ণের নতুন চাঁদ রয়েছে।
১৯৬৫ সাল হতে প্রবর্তিত এই পতাকাটি মালদ্বীপের জাতীয় প্রতীক।
আজারবাইজানের জাতীয় পতাকা

আজারবাইজানের জাতীয় পতাকায় তিনটি সমান আকারের অণুভূমিক ডোরা আছে, যাদের বর্ণ যথাক্রমে নীল (উপরে), লাল (মাঝে), ও সবুজ (নিচে)। একটি সাদা বর্ণের নতুন চাঁদ, এবং ৮-কোনা একটি তারকা মাঝের লাল ডোরাটির উপরে অবস্থিত।
৮-কোনা তারকাটি তুর্কী জাতির ৮টি শাখাকে নির্দেশ করছে। নীল বর্ণের ডোরাটি তুর্কীদের প্রতীকি বর্ণ, সবুজ বর্ণটি ইসলাম ধর্মের প্রতীক, আর লাল বর্ণটি প্রগতিকে নির্দেশ করছে। এই পতাকাটি ১৯১০ এর দশকের শেষভাগে স্বাধীন আজারবাইজানে ব্যবহৃত হয়েছিল, তবে ১৯২০ সালে সোভিয়েত ইউনিয়ন আজারবাইজানকে দখল করার পর এর ব্যবহার বন্ধ হয়ে যায়। সোভিয়েত ইউনিয়ন ভেঙ্গে যাওয়ার পর আজারবাইজান স্বাধীন রাষ্ট্র হিসাবে আবার আত্ম প্রকাশ করে, এবং ১৯৯১ সালের ৫ই ফেব্রুয়ারি তারিখ হতে আবার এই পতাকাটি চালু হয়।
আফগানিস্তানের জাতীয় পতাকা

২০০১-২০২১ যুদ্ধে তালেবানের বিজয়ের পর ১৫ আগস্ট ২০২১-এ গৃহীত, একটি কালো শাহাদা খোদাই করা সাদা জমিনে রয়েছে বর্তমান জাতীয় পতাকা। ২০ শতকে আফগানিস্তান তাদের জাতীয় পতাকা বেশ কয়েকবার পরিবর্তন করেছে। জাতীয় পতাকার বেশিরভাগ সময় কালো,লাল এবং সবুজ রঙ ছিল।
বর্তমান পতাকাটিতে সাদা আয়াতের ভেতরে কালো হরফে কালিমা তায়্যিবার চারুলিপি রয়েছে।
আফগানিস্তানে ১৮৮০ সাল হতে ব্যবহার করা বিভিন্ন সময়ের পতাকা নিম্নের ছকে প্রদর্শিত হল।
ইন্দোনেশিয়ার জাতীয় পতাকা

ইন্দোনেশিয়ার জাতীয় পতাকা ইন্দোনেশীয় ভাষায় "সাং মেরাহ পুতিহ" নামে পরিচিত। এটি ১৩শ শতকের মাজাপাহিৎ‌ সাম্রাজ্যের পতাকা অনুসারে তৈরি করা হয়েছে। ১৯৪৫ সালের আগস্ট ১৭ তারিখে ইন্দোনেশিয়ার স্বাধীনতা দিবসে এটি সর্বপ্রথম উত্তোলন করা হয়।
পতাকাটির নকশাতে দুইটি অণুভূমিক ডোরা ব্যবহার করা হয়েছে, যার উপরেরটি লাল ও নিচেরটি সাদা, যাদের অনুপাত ২ঃ৩। পোল্যান্ডের জাতীয় পতাকার সাথে এর মিল রয়েছে, এবং এটি মোনাকোর জাতীয় পতাকার অনুরূপ (তবে অনুপাত আলাদা)। এছাড়া সিঙ্গাপুরের পতাকাতেও একই রকম নকশা ব্যবহার করা হয়েছে। লাল বর্ণটি রক্ত ও আত্মত্যাগ, এবং সাদা বর্ণটি মানুষের আত্মাকে নির্দেশ করছে।
ইয়েমেনের জাতীয় পতাকা

ইয়েমেনের জাতীয় পতাকা মে ২২, ১৯৯০ তারিখ হতে প্রবর্তিত হয়। এই দিনে উত্তর ও দক্ষিণ ইয়েমেন একত্রিত হয়। পতাকার লাল, সাদা ও কালো বর্ণের ডোরাগুলি উত্তর ও দক্ষিণ ইয়েমেনের পতাকাতেও উপস্থিত ছিল। এই বর্ণগুলি নিখিল আরব একতার প্রতীক, যা মিশর, সিরিয়া, এবং ইরাকের জাতীয় পতাকায় রয়েছে।
সরকারী বর্ণনা অনুসারে লাল হল শহীদদের রক্ত এবং একতার প্রতীক; সাদা হল উজ্জ্বল ভবিষ্যতের প্রতীক, এবং কালো হলো অন্ধকার অতীতের প্রতীক।
ইয়েমেনের একীকরণের আগে এটি উত্তর ও দক্ষিণ ইয়েমেনে বিভক্ত ছিল। উত্তর ইয়েমেন নিচে বামে প্রদর্শিত মুতাওয়াক্কালী রাজবংশের পতাকাটি ১৯২৭ হতে ১৯৬২ সাল পর্যন্ত ব্যবহার করেছিল। ১৯৬৭ সালে এটি ইয়েমেন আরব প্রজাতন্ত্রে পরিণত হয়, যা বর্তমানের পতাকার মত একটি পতাকা ব্যবহার করতো - পার্থক্য শুধু সাদা ডোরাটির মাঝখানে একটি সবুজ তারকা ছিল। দক্ষিণ ইয়েমেন একই রকম পতাকা ব্যবহার করতো, তবে খুঁটির দিকের অংশে একটি অতিরিক্ত আকাশী নীল ত্রিভুজ ছিল, যার মধ্যে একটি লাল তারকা ছিল।
সৈয়দ আবদুস সামাদ

সৈয়দ আবদুস সামাদ (জন্ম:ডিসেম্বর ৬, ১৮৯৫ - মৃত্যু: ফেব্রুয়ারি ২, ১৯৬৪) এই ভারত উপমহাদেশের ফুটবল যাদুকর হিসেবে খ্যাত। উপমহাদেশের ফুটবলামোদীদের কাছে জাদুকর সামাদ নামে পরিচিত। প্রায় ১০০ টির বেশি গোল করেন আব্দুস সামাদ ‌‍‍(ধারণা কিন্তু এরও বেশি হতে পারে) মতান্তরে ৩০০ টিরবেশি গোল করেন আব্দুল সামাদ। তার উল্লেখযোগ্য ম্যাচ ছিল চীনের সাথে যেখানে ৪ গোল করেন মাত্র ১৫ মিনিটে ইংল্যান্ডের সাথে হ্যাটট্রিক করেন এ ফুটবল জাদুকর। তিনি নিঃসন্দে বাংলায় থেকে শ্রেষ্ঠ ফুটবলার।
১৮৯৫ সালে, ভারতের পশ্চিমবঙ্গ রাজ্যের বর্ধমানে।
কলকাতা এরিয়ান্স ক্লাবের দুঃখীরাম মজুমদারের কাছে তার ফুটবল শিক্ষা। এরিয়ান্স থেকে তাজ ক্লাবে যান। ১৯১৩ সালে রংপুরের তাজ ক্লাবের হয়ে কলিকাতায় খেলতে গিয়ে ফুটবল সংগঠকদের নজরে পড়েন। ১৯১৫ সালে কলিকাতা দ্বিতীয় বিভাগের ক্লাব এরিয়ান্স সামাদ কে দলভুক্ত করে। সেবার অনেকটা সামাদের অসাধারণ নৈপুন্যে এরিয়ান্স ক্লাব প্রথম বিভাগে খেলার যোগ্যতা অর্জন করে। ১৯২০ সালে সামাদ ইস্ট বেঙ্গল রেলওয়ে ক্লাবে যোগ দেন। ১৯২৪ সালে ভারতীয় জাতীয় দলের খেলোয়াড় হিসেবে তিনি বার্মা, যুক্তরাজ্য এবং চীন সফর করেন। বহু খেলায় তার ক্লাব হেরে গেলেও শ্রেষ্ঠ পুরস্কার পেয়েছেন ফুটবল জাদুকর সামাদ। ১৯২৭ সালে তিনি ঢাকার তৎকালীন শীর্ষ দল ভিক্টোরিয়া স্পোর্টিং ক্লাব এবং কলকাতার বিখ্যাত মোহনবাগান ক্লাবে খেলার জন্য চুক্তিবদ্ধ হন। ১৯৩৩ সালে তিনি কলিকাতা মোহামেডান স্পোর্টিং ক্লাবে যোগ দেন এবং এই ক্লাবে খেলেই তিনি ফুটবল থেকে অবসর নেন। বিভিন্ন সূত্র মতে তিনি ১৯৪১ সাল অর্থাৎ প্রায় ৫০ বছর বয়স পর্যন্ত ফুটবল খেলেছেন। ১৯৫৭ সালে তিনি পাকিস্তান জাতীয় ক্রীড়া পরিষদের বেতনভুক্ত ফুটবল কোচ হিসেবে চাকরি শুরু করেন। ১৯৬২ সালে পাকিস্তান সরকার তাকে রাষ্ট্রপতি পদক দিয়ে সম্মানিত করে।
সামাদ ড্রিবলিং এবং গোলে লক্ষ্যভেদী শটের জন্য বিখ্যাত ছিলেন।
১৯৬৪ সালের ২রা ফেব্রুয়ারি পূর্ব পাকিস্তানের সৈয়দপুরে শেষ নিঃশ্বাস ত্যাগ করেন।
গাঁজন

গাঁজন বা ফারমেন্টেশন () বলতে সাধারণ মানুষ অ্যালকোহল উৎপাদন বোঝে। বিভিন্ন শস্য ও ফল হতে গাঁজন প্রক্রিয়ায় বিয়ার ও মদ তৈরি করা হয়।
ইংরেজি ফার্মেন্টেশন শব্দটি ল্যাটিন ফার্ভার ("Fervere") শব্দ থেকে এসেছে। ফার্ভার অর্থ হল ফুটানো। ফল বা শস্যের নির্যাসের (extract) উপর ইস্ট এর জৈব-রাসায়নিক ক্রিয়ায় কার্বন ডাই অক্সাইড(<chem>CO2</chem>) উৎপন্ন হয়। যখন এই কার্বন ডাই অক্সাইড বুদ্‌বুদ্‌ আকারে উপরে উঠে, তখন একে ফুটানো পানির মত মনে হয়।
প্রাণরসায়নবিদ () ও ইন্ডাস্ট্রিয়াল মাইক্রোবায়োলজিস্টদের কাছে ফারমেন্টেশনের অর্থ ভিন্ন। প্রাণরসায়নবিদের কাছে ফারমেন্টেশন হল এক প্রকার জৈব-রাসায়নিক প্রক্রিয়া যেখানে জৈব যৌগ ইলেক্ট্রন () গ্রহীতা বা ইলেক্ট্রন দাতা হিসেবে কাজ করে। অন্যদিকে ইন্ডাস্ট্রিয়াল মাইক্রোবায়োলজিস্টদের কাছে ফারমেন্টেশন হল অণুজীবের ব্যাপক আবাদের মাধ্যমে পণ্য উৎপাদন করা। প্রাণরসায়নবিদের সংজ্ঞা মতে গাজন শুধু মাত্র অবাত () শ্বসন প্রক্রিয়া। অপরদিকে, ইন্ডাস্ট্রিয়াল মাইক্রোবায়োলজিস্টরা অবাত ও সবাত () উভয় ধরনের প্রক্রিয়াকে গাজন হিসেবে ধরা হয়।
শিল্প ক্ষেত্রে পাঁচ প্রকার গাজন গুরুত্বপূর্ণ-
নেপালের জাতীয় সঙ্গীত

সয়ৌঁ থুংগা ফূলকা হামী ( हामी) নেপালের জাতীয় সঙ্গীত। এই সঙ্গীতটি রচনা করেন কবি ব্যাকুল মাইলা এবং সুর দেন অম্বর গুরুং।
১৯৬২ সাল থেকে নেপালের জাতীয় সঙ্গীত ছিল "রাষ্ট্রীয় গান" যা রচনা করেন চক্রপাণি চালিশে ও সুর দেন বখত বাহাদুর বুধপির্থি। কিন্তু ২০০৬ সালের ১৯শে মে নেপালের রাজতন্ত্রের প্রতিনিধি সভার সার্বজনীন ঐকমত্যে এই গানকে নেপালের জাতীয় সঙ্গীত হিসেবে মানতে অরাজি হয় । এরই পরিপ্রেক্ষিতে "জাতীয় সঙ্গীত নির্বাচক দল" গঠিত হয়, যা ঐ বছর ৩০শে নভেম্বর কবি প্রদীপ কুমার রাই রচিত "সয়ৌঁ থুংগা ফূলকা হামী" গানটিকে নতুন জাতীয় সঙ্গীত হিসেবে নির্বাচন করে। ২০০৭ সালের ৩রা আগস্ট প্রতিনিধি সভা এই সঙ্গীতকে জাতীয় সঙ্গীতের মর্যাদা দান করে।
নেপালের জাতীয় পতাকা

নেপালের জাতীয় পতাকা () বিশ্বের একমাত্র ত্রিভুজাকৃতির জাতীয় পতাকা। পতাকাটি দুটি একক ক্ষুদ্র পতাকার একটি সরলীকৃত সংমিশ্রণ, যা একটি দ্বৈত ক্ষুদ্র পকাকা হিসাবে পরিচিত। এটি পৃথিবীর একমাত্র অ-আয়তকার পতাকা। এর রক্তিম বর্ণ সাহসিকতা ও নেপালের জাতীয় ফুল রডোডেনড্রন ফুলের প্রতীক। নীল প্রান্ত শান্তির প্রতীক। ১৯৬২ সাল পর্যন্ত, পতাকার অর্ধ চন্দ্র ও সূর্য়্যের প্রতীকে মানুষের মুখ আংকিত থাকত। পরবর্তিতে পতাকা আধুনিকায়ন করতে তা বাদ দেয়া হয়।
বারবারা ম্যাকলিন্টক

বারবারা ম্যাক্‌লিন্টক ()(জুন ১৬, ১৯০২ - সেপ্টেম্বর ২, ১৯৯২) নোবেল বিজয়ী মার্কিন জীববিজ্ঞানী। তিনি ১৯৮৩ সালে শারীরতত্ত্বে নোবেল পুরস্কার লাভ করেন। তিনি শারীরতত্ত্বে নোবেল পুরস্কার প্রাপ্ত সাতজন নারী বিজ্ঞানীর অন্যতম। তিনি সর্বপ্রথম অবস্থান পরিবর্তনে সক্ষম বংশগতির উপাদান আবিষ্কার করেন। ইংরেজিতে একে ট্রান্সপোজেবল জেনেটিক এলিমেন্ট ()বলে। তিনি প্রথম ভুট্টা ক্রোমোসোমে এই উপাদান আবিষ্কার করেন। পরবর্তিতে ব্যাক্টেরিয়া, ইস্ট সহ আরও অন্যান্য জীবে ট্রান্সপোজেবল জেনেটিক এলিমেন্ট বা জাম্পিং জিন (লম্ফনকারী জিন) আবিষ্কার হয়।
অধ্যাপিকা ম্যাক্‌লিন্টক ১৯০২ সালের ১৬ জুন যুক্তরাষ্ট্রের কানেটিকাটের () হার্টফোর্ডে জন্ম গ্রহণ করেন।
নিউইয়র্কের ব্রুকলিন ইরামাস হল হাই স্কুল (Eramus Hall High School) থেকে মাধ্যমিকে উত্তীর্ণ হন। পরবর্তিতে কর্নেল বিশ্ববিদ্যালয় থেকে ১৯২৩, ১৯২৫ ও ১৯২৭ সালে যথাক্রমে বি.স., এম.এ. ও পিএইচ.ডি ডিগ্রি লাভ করেন।
বারবারা ম্যাক্‌লিন্টকের বংশগতি ()শিক্ষা শুরু হয় ১৯২১ সালে কর্ণেল বিশ্ববিদ্যালয়ে ()। তখন ঐ বিশ্ববিদ্যালয়ে সম্মানের ছাত্রছাত্রীদের জন্য বংশগতির শুধু একটি মাত্র কোর্স চালু ছিল। অধ্যাপক সি.বি. হাচিংসন ()সেখানে বংশগতি পড়াতেন। সেই সময়ই অধ্যাপক হাচিংসন ডেভিসে ক্যালিফোর্নিয়া বিশ্ববিদ্যালয়ে চ্যান্সেলের দ্বায়িত্ব পালনে চলে যান। বংশগতি তখনও বিজ্ঞানের একটি সতন্ত্র বিষয় হিসেবে স্বীকৃতি লাভ করে নাই। এর মাত্র ২১ বছর আগে মেন্ডেলের বংশগতির সূত্রগুলো ()পুনরায় আবিস্কৃত হয়। ১৯২২ সালের জানুয়ারীতে বিশ্ববিদ্যালয়ে ম্যাক্‌লিন্টকের বংশগতির কোর্স শেষ হয়। তখনই অধ্যাপক হাচিংসন তাকে ফোন করে কর্ণেল বিশ্ববিদ্যালয়ে চালু বংশগতির অন্য আর একটি কোর্সে যোগ দিতে আমন্ত্রণ যানান। মূলত, বংশগতির প্রতি ম্যাক্লিন্টকের বিশেষ আগ্রহ অধ্যাপক হাচিংসন লক্ষ্য করেছিলেন। সেই ফোন কলটিই বারবারা ম্যাক্‌লিন্টক পরবর্তিতে একজন বংশগতিবিদ হিসেবে নিজেকে প্রতিষ্ঠিত করতে উৎসাহি করে তোলে। পরবর্তিতে তিনি ভুট্টার ক্রোমোসোমের জিন ()নিয়ে গবেষণা করেন।
বারবারা ম্যাক্‌লিন্টক সর্বপ্রথম ভুট্টার দানার উপরের বিভিন্ন রঙের দাগ ও ফোঁটার বংশগতির কারণ উম্মেচনে গবেষণা করেন। তখন এর কারণ হিসেবে তিনি একধরনের বংশগতির উপাদান (ক্রোমোসমেরই অংশ) চিহ্নিত করেন যা কিনা একই ও বিভিন্ন ক্রোমোসোমের মধ্যে স্থানান্তর হতে পারে। তিনি এর নাম দেন ট্রান্সপোসেবল জেনেটিক এলিমেন্ট। ১৯৪৮ সালে তিনি প্রথম তার প্রস্তাবনা প্রকাশ করেন। পরবর্তিতে তার আরও বিভিন্ন প্রকাশনা বের হয়, এর মধ্যে ১৯৫১ সালে প্রকাশিত Cold Spring Harbor Symposium on Quantitative Biology এর প্রকাশনাটি সবচেয়ে গুরুত্বপূর্ণ ছিল। বিভিন্ন কারণে তার প্রস্তাবনা গৃহীত হয়নি। প্রকাশনার তথ্য অনেক জটিল ছিল, ফলে তার সহকর্মিদের তা বুঝানো কঠিন হয়ে পরে। তাছাড়া বংশগতি উপাদানের স্থানপরিবর্তিন ভুট্টা ছাড়া, অন্য কোন জীবে দেখা যায় নি। বিধায়, এটা জীব জগতের কোন সাধারণ ঘটনা হিসেবে পরিগণিত হয় নি। এই পরিস্থিতির পরিবর্তন হয় ষাট ও সত্তুরের দশকে। তখন ব্যাক্টেরিয়া ও ড্রসোফিলাতে ট্রান্সপোসেবল জেনেটিক এলিমেন্ট আবিস্কৃত হয়। তখন বিজ্ঞানীরা ম্যাক্‌লিন্টকের আবিষ্কারের গুরুত্ব বুঝতে পারেন। এই আবিষ্কারের ৩৫ বছর পর ১৯৮৩ সালে তিনি নোবেল পুরস্কার লাভ করেন।
বারবারা ম্যাক্‌লিন্টক ১৯৯২ সালের ২ সেপ্টেম্বর নিউইয়র্কে মৃত্যু বরণ করেন।
ঈস্ট

ঈস্ট বা খামির বা গাঁজ () একপ্রকার এককোষী ছত্রাক। বেশির ভাগ ইস্ট উচ্চ শ্রেণির অ্যাসকোমাইসিটিস এর অন্তর্ভুক্ত। প্রথম খামিরটি কয়েকশো মিলিয়ন বছর আগে উদ্ভূত হয়েছিল এবং বর্তমানে কমপক্ষে ১৫০০ প্রজাতির ঈস্ট পাওয়া যায় । এগুলো সমস্ত ছত্রাক প্রজাতির ১% বলে অনুমান করা হয়।
খামি এক ধরনের এককোষী মৃতজীবী ছত্রাক। এরা পাকা ফল, আখ, খেজুর, তাল ইত্যাদির মিষ্টি রসে জন্মায়। ঈস্ট সন্ধান প্রক্রিয়ায় ওই সব শর্করা জাতীয় খাদ্য গেঁজিয়ে অ্যালকোহল উৎপন্ন করে। অ্যালকোহল বিভিন্ন রকমের ঔষধ সংরক্ষণে ব্যবহার করা হয়।
(ক) ঈস্টের দেহ একটিমাত্র কোষ নিয়ে গঠিত।
(খ) এরা ক্লোরোফিল বিহীন মৃতজীবী উদ্ভিদ।
(গ) খেজুর রস, তালরস, চিনির দ্রবণ ইত্যাদিতে প্রচুর পরিমাণে ঈস্ট জন্মাতে পারে।
(ঘ) কোষে কোষপ্রাচীর, সাইটোপ্লাজম, নিউক্লিয়াস এবং কোষগহ্বর স্পষ্ট দেখা যায়।
(ঙ) কোহল সন্ধান প্রক্রিয়ায় ঈস্ট সক্রিয় ভূমিকা নেয়।
(চ) কোরকোদ্গম (Budding) পদ্ধতিতে এরা বংশ বিস্তার করে।
ব্যবহার: ঈস্ট বা খামি থেকে ভিটামিন বি-কমপ্লেক্স ট্যাবলেট প্রস্তুত হয়। ঈস্ট থেকে প্রাপ্ত উৎসেচক বা এনজাইম বিভিন্ন শিল্পে ব্যবহৃত হয়। বেকারি শিল্পে ঈস্ট পাউরুটি, কেক প্রভৃতি খাবার তৈরি করার জন্যও ব্যবহার করা হয়। মদ উৎপাদনে ঈস্ট ব্যবহার করা হয়।
তবে, আজকাল জেনেটিক্যালি মডিফায়েড ঈস্ট বেশি ব্যবহার হয়। তা খাওয়া স্বাস্থ্যের জন্য ক্ষতিকর।
পুষ্টিগুণে পরিপূর্ণ ঈস্টকে ডিএক্টিভেটেড ঈস্ট হিসাবে বিক্রি করা হয়। এই ঈস্টে ভিটামিন বি-১২ বিদ্যমান, যেটা আমাদের খাবারে খুব কমই থাকে। এটা উদ্ভিজ্জ প্রোটিনে ভরপুর। সাথে থাকে আয়রন। এতে কোন প্রকারে চিনি থাকে না। আর নিরামিষভোজী মানুষেরা পনিরের বিকল্প হিসাবে এটা গ্রহণ করে থাকেন।
yeast এসকোসাইসিটিস শ্রেণির ছত্রাক। এটি জৈব পদার্থ সমৃদ্ধ মাটি,পচনশীল, শাকসবজি, পাকা ফল, ফুলের মধু,শর্করা জাতীয় উদ্ভিদ ইত্যাদিতে প্রচুর পরিমাণে Yeast জন্মে। এসব জৈব পদার্থের উপর Yeast মৃতজীবী হিসেবে জন্মে থাকে।
বিভাগঃ Mycota
উপ-বিভাগঃ Eumycotina
শ্রণীঃAscomycetals
বর্গঃEndomycetales
পরিবারঃSaccharomycetaceae
গণঃSaccharomyces
ঈস্ট এক প্রকার এককোষী ছত্রাক যেটি বংশ বিস্তার ঘটায় মুকুল বিকশিত অযৌন জননের মাধ্যমে।
তরাই

তরাই (, "tarāī") হিমালয়ের পাদদেশে অবস্থিত জলাভূমি, তৃণভূমি, সাভানা ও অরণ্যময় বলয় অঞ্চল। এটি হিমালয় পর্বতমালার দক্ষিণে এবং গাঙ্গেয় সমভূমির উত্তরে অবস্থিত। অঞ্চলটি পশ্চিমে যমুনা নদী ধরে ভারতের হিমাচল প্রদেশ, হরিয়ানা, উত্তরাখণ্ড থেকে পূর্বে উত্তরপ্রদেশ ও বিহার পর্যন্ত বিস্তৃত। পূর্বাঞ্চলে ব্রহ্মপুত্র নদীর অববাহিকায় পশ্চিমবঙ্গ, বাংলাদেশ, ভুটান ও আসামে এ অঞ্চলটির কিয়দংশ ডুয়ার্স নামে পরিচিত।
তরাই অঞ্চলের উত্তরে অবস্থিত হিমালয়ের পাথর, নুড়ি আর ক্ষয়প্রাপ্ত মাটিতে তৈরি বনময় ভাবর অঞ্চল। তরাই অঞ্চলের মাটিতে কাদা ও বালির পর্যায়ক্রমিক স্তর দেখা যায়। এখানকার ভৌমজলপৃষ্ঠ (ওয়াটার টেবিল) উচ্চ হওয়ায় অনেক ঝোরা ও জলভূমি দেখা যায়। তরাই অঞ্চলের নদীগুলিতে বর্ষাকালে দুকূল ছাপিয়ে বন্যা হয়। তরাই-ডুয়ার্স সাভানা ও তৃণভূমি একটি বাস্তু-অঞ্চল (ইকোরিজিয়ন)। এই অঞ্চলটি গোটা তরাই অঞ্চলের মধ্যভাগ জুড়ে অবস্থিত। এইখানে লম্বা লম্বা ঘাসের তৃণভূমি, সাভানা এবং চিরহরিৎ ও পর্ণমোচী বনভূমি দেখা যায়। 
এখানকার ভূমির ঢাল উত্তর থেকে দক্ষিণ দিকে, এবং এই ঢালও বেশি নয়। ভূমিভাগের সাধারণ উচ্চতা ৮০-১০০ মিটার। তিস্তা, তোর্সা, রায়ডাক, জলঢাকা, সঙ্কোশ প্রভৃতি বড় এবং একাধিক ছোট নদীর বয়ে আনা বালি, নুড়ি ও পাথরে গড়ে উঠেছে তরাই।
চোরাবালি

"২০১২ সালের চলচ্চিত্রের জন্য দেখুন চোরাবালি"।
চোরাবালি () হলো বালি বা পলিজাতীয় দানাদার পদার্থ, মাটি ও নোনাজলের কোলয়েডীয় মিশ্রণ যা আপাতদৃষ্টিতে কঠিন মনে হতে পারে, কিন্তু মৃদু আলোড়ন সৃষ্টি করলে বা এর উপর চাপ ১%-এর বেশি বৃদ্ধি করলে (যেমন এর উপর দিয়ে হাঁটা শুরু করলে) প্রথমে হঠাৎ সান্দ্রতা কমে তরলীকরণ ঘটে, কিন্তু তারপর এর মধ্যে আলোড়নকারী বস্তুর (যেমন চলমান পা) চারদিকে কোলয়েডের দানা অংশের ঘনীভবন ঘটে ও স্থানীয় সান্দ্রতা খুব বৃদ্ধি পায় ও ছাড়িয়ে নেওয়া খুব মুশকিল হয়। চোরাবালি নদীতে, চরে কিংবা সমুদ্রের সৈকতের বালুতে প্রায়ই দেখা যায়।
চলচ্চিত্র ইত্যাদিতে নাটকীয়ভাবে দেখালেও চোরাবালিতে কেউ পুরো ডোবেনা — মানুষের আপেক্ষিক গুরুত্বে চোরাবালিতে ভেসে থাকা উচিত। 
যেখানে চোরাবালির ঘনত্ব ২ গ্রাম/ মিলিলিটার, সেখানে মানুষের শরীরের ঘনত্ব ১গ্রাম/মিলিলিটার। এই ঘনত্বে  সম্পূর্ণ ডুবে যাওয়া অসম্ভব, বড়জোর কোমর পর্যন্ত ডুবে যাবে৷ এমনকি, চোরাবালির থেকে বেশি ঘনত্বের জিনিসও ডুববে না, বরং ভেসে থাকবে। উদাহরণস্বরূপ- অ্যালুমিনিয়ামের ঘনত্ব ২.৭ গ্রাম/মিলিলিটার।
সাধারণত চোরাবালিতে কেউ আটকে গেলে স্বীয় চেষ্টায় তা থেকে উঠে আসতে পারে না মানুষ, তখন সহায়তাকারীর দরকার হয়। এজন্য বিভিন্ন সমুদ্র সৈকতে লাইফগার্ডদের এইজাতীয় দুর্যোগ মোকাবিলা করার জন্য বিশেষ প্রশিক্ষণ দেওয়া হয়। 
এই ধরনের স্থানে সতর্কতার সঙ্গে চলা উচিত। চোরাবালিতে আটকে গেলে নড়াচড়া না করে কারো সাহায্য নেওয়া সর্বোত্তম।
মোন্তেভিদেও

মোন্তেভিদেও (; , ) উরুগুয়ের রাজধানী ও বৃহত্তম শহর। শহরটি মোন্তেভিদেও ডিপার্টমেন্টের প্রাদেশিক রাজধানী। এটি দেশের দক্ষিণাঞ্চলে রিও দে লা প্লাতা নদীর তীরে অবস্থিত। প্রশস্ত রাস্তাবিশিষ্ট উরুগুয়ের বৃহত্তম এই শহর দেশটির প্রধান অর্থনৈতিক, প্রশাসনিক ও সাংস্কৃতিক কেন্দ্র। উরুগুয়ের বেশির ভাগ মাংস ও পশম প্রক্রিয়াকরণ কারখানা এবং অন্যান্য শিল্পকারখানাও এই শহরের মেট্রোপলিটান এলাকাতে অবস্থিত। শহরে আরও আছে একটি বৃহৎ মৎস্য আহরণ শিল্প। মোন্তেভিদেওর বন্দরের মাধ্যমেই উরুগুয়ের বেশিরবভাগ বৈদেশিক বাণিজ্য সম্পাদিত হয়। বহু পর্যটক শহরটিতে ও সংলগ্ন সমুদ্র সৈকতগুলিতে বেড়াতে আসেন। উল্লেখযোগ্য দর্শনীয় স্থানের মধ্যে আছে কেররো নামের পাহাড়টি। এই পাহাড়টি থেকেই শহরের নামকরণ এসেছে।
মোন্তেভিদেও একটি পর্তুগিজ বাক্যাংশ “Monte vide eu” অর্থাৎ “আমি একটি পাহাড় দেখতে পাই” থেকে এসেছে। উরুগুয়ের জাতীয় নায়ক হোসে গের্বাসিও আর্তিগাসের সমাধিও এখানে অবস্থিত। আরও আছে জাতীয় আইনসভার প্রাক্তন ভবন কাবিলদো এবং ১৭৯০-১৮০৪ সালে নির্মিত একটি কারুকার্যময় ক্যাথিড্রাল। মোন্তেভিদেওতে প্রজাতন্ত্রের বিশ্ববিদ্যালয় (১৮৪৯), উচ্চশিক্ষা ইন্সটিটিউট (১৯২৮), জাতীয় ইতিহাস জাদুঘর (১৯০০), এবং জাতীয় চারুকলা জাদুঘর (১৯১১) অবস্থিত।
১৭২৬ সালে বুয়েনোস আইরেসের স্পেনীয় গভর্নর মোন্তেভিদেও শহর প্রতিষ্ঠা করেন, যাতে ব্রাজিল থেকে পর্তুগিজেরা দক্ষিণে অনুপ্রবেশ করতে না পারে। ১৯শ শতকের শুরুর দিকে শহরটির নিয়ন্ত্রণ একাধিকবার স্পেনীয় ও পর্তুগিজদের মধ্যে হাতবদল হয়। শেষ পর্যন্ত ব্রিটিশদের আংশিক হস্তক্ষেপে এটি স্বাধীন উরুগুয়ের রাজধানী হিসেবে আত্মপ্রকাশ করে। ১৮২৮ সালে স্পেনীয় আর্জেন্টিনা ও পর্তুগিজ ব্রাজিলের মধ্যে একটি সংঘর্ষনিবারক প্রাবর-রাষ্ট্র (buffer state) হিসেবে উরুগুয়েকে প্রতিষ্ঠা করা হয়েছিল। উরুগুয়ের গৃহযুদ্ধের সময় ৯ বছর (১৮৪৩-১৮৫১) শহরটি ছিল। একই সময়ে এটি দক্ষিণ আমেরিকার একটি প্রধান বন্দরে পরিণত হয়। ১৯শ শতকের শেষে এবং ২০শ শতকের শুরুতে বহু ইউরোপীয়, বিশেষত স্পেনীয় ও ইতালীয়রা শহরটিতে অভিবাসী হয়। এরপর গ্রাম থেকে রাজধানীমুখী জনগণই শহরটির বৃদ্ধিতে মূল ভূমিকা রেখেছে।
পুঁই শাক

পুঁই (Basella alba) এক প্রকার লতা জাতীয় উদ্ভিদ। পুঁই গাছের পাতা ও ডাঁটি শাক হিসেবে খাওয়া হয় বলে সচরাচর একে পুঁই শাক হিসাবে উল্লেখ করা হয়। পুঁই Basellaceae গোত্রভুক্ত বহুবর্ষজীবী উষ্ণমণ্ডলীয় গাছ। বাংলাদেশে, পশ্চিমবঙ্গে, আসামে এবং ত্রিপুরায় সর্বত্র এর চাষ হয়ে থাকে। এর ভাজি এ সব এলাকার মানুষের প্রিয় সহযোগী খাবার।
এটি নরম বহুশাখা যুক্ত উদ্ভিদ। এর মাংসল লতা দ্রুতবেগে দৈর্ঘে ১০ মিটার অবধি বাড়তে পারে। এর মোটা, অনেকটা রসালো, হরতন আকৃতির পাতাতে মৃদু সুগন্ধ আছে। পাতা মসৃণ, খানিকটা পিচ্ছিল ভাব আছে। পুঁই-এর একটি গোত্র লাল-পুঁইয়ের ("Basella alba" 'Rubra') এর পুর্ণবয়স্ক কাণ্ড লালচে বেগুনী রং এর যা লাল পুঁই ডাঁটা হিসাবে পরিচিত। পুঁইয়ের ফুল সাদা অথবা লাল। ফল মটর দানার মতো। পাকা ফল বেগুনি রঙের।
চৈনিক ও বাঙালি রান্নায় এটি বহুল ব্যবহৃত। বাংলাদেশ, পশ্চিমবঙ্গ, আসাম ও ত্রিপুরায় পুঁই শাকের ভাজি দুপুরের প্রিয় খাদ্য। এছাড়া মাছ রাঁধতে পুঁই শাক ব্যবহার করা হয়। আফ্রিকায় অড়হড়ে পুঁই ডাঁটার রান্না প্রচলিত আছে। উত্তর ভিয়েতনামে কাঁকড়ার মাংস, ধুঁধুঁল () ও পাটশাকের (corchorus olitorius) সঙ্গে পুঁইয়ের সুপ খুব জনপ্রিয় খাবার। মালাবার উপকূলে সুপ ঘন করার জন্য ও রসুন ও লংকার সঙ্গে ভাজা হিসাবে এটি খাওয়ার প্রচলন আছে। 
অন্যান্য অনেক শাকের মত এর মধ্যে অনেক ভিটামিন এ, ভিটামিন সি, লোহা, ও ক্যালসিয়াম আছে। এছাড়া ক্যালরির ঘনত্ব কম। তদুপরি ক্যালরি-প্রতি আমিষের পরিমাণও বেশি। এর মধ্যে ছিবড়ের পরিমাণ বেশি।
পুঁই শাক পুষ্টিকারক ও তৃপ্তিকারক। পাতাসহ সমগ্র গাছ ভেষজ গুণাবলী সম্পন্ন। পাতা মূত্রকারক। গনোরিয়া রোগে এটি উপকারী। অর্শ রোগে অতিরিক্ত স্রাব, অতিসার প্রভৃতিতে অন্যান্য উপদানের সঙ্গে পুঁই শাকের ব্যবহার আছে। পুঁই শাকের পাতার রস ছোটদের সর্দি, কোষ্ঠবদ্ধতা প্রভৃতিতে উপকার দেয়। পুঁই শাকের রস মাখলে গোদে আরাম হয়।
সবুজ পাতায় সবুজ ক্লোরফিলের প্রাচুর্যের কারণে এবং লাল পুঁইয়ের ডাঁটায় লাল জ্যান্থফিলের আধিক্যের জন্য এদের রঙ্গক হিসাবেও ব্যবহার করা যায়।
সান্দ্রতা

তরল পদার্থের অভ্যন্তরীণ ঘর্ষণের ফলে প্রবাহে (বয়ে যেতে) বাধা দেবার প্রবণতাকে সান্দ্রতা বলা হয়। তরল পদার্থ বলতে বস্তুত পদার্থের সেই দশাকে বোঝায়, যাতে তার উপর ব্যাবর্তন পীড়ন প্রয়োগ করলে তা বইতে আরম্ভ করে, যেখানে বয়ে যাওয়া বলতে তার বিভিন্ন তলের মধ্যে আপেক্ষিক গতিকেই বর্ণনা করা হয়।উদাহরণস্বরূপ বলা যায় মধুর সান্দ্রতা পানি
থেকে বেশি। এই আপেক্ষিক গতির ফলে তলগুলি একে অপরের উপর একপ্রকার ঘর্ষণ জাতীয় বাধা (যা গতিশক্তিকে তাপ হিসাবে হারিয়ে যেতে দেয়) প্রদান করে যার ফলে এক তল থেকে আরেক তলে তরলের বিভিন্ন গভীরতায় প্রবাহবেগ সঞ্চারে আপেক্ষিক পার্থক্য থেকে যায়। সান্দ্রতা বলের মান তরল পদার্থের সান্দ্রতা গুনাঙ্ক এবং গভীরতার সঙ্গে উপর্যুক্ত গতিপার্থক্য কত দ্রুত বদলায় তার দ্বারা পরিমাপ করা যায়।
আইজ্যাক নিউটন বলেন, সমান্তরাল সরলরৈখিক প্রবাহে বিভিন্ন তলের মধ্যে ব্যাবর্তন পীড়ন formula_1, গভীরতার সঙ্গে উপর্যুক্ত গতিপার্থক্য পরিবর্তনের হার,formula_2 এর সমানুপাতিক,
যেখানে formula_4 তরলের সান্দ্রতা গুনাঙ্ক।
ডয়চে ভেলে বাংলা

ডয়চে ভেলে বাংলা জার্মানির প্রধান বেতার সার্ভিস ডয়চে ভেলের বাংলাভাষী অনুষ্ঠান। অনুষ্ঠানে জার্মানি, ইউরোপ-সহ বিশ্বের খবরাখবর পরিবেশন করা হয়।
১৯৫৩ সালে জার্মানির আন্তর্জাতিক সম্প্রচার কেন্দ্র ডয়চে ভেলের প্রতিষ্ঠিত হয়। এই গণমাধ্যম প্রতিষ্ঠার উদ্দেশ্য ছিল, ইউরোপের কেন্দ্র থেকে বিশ্বব্যাপী গ্রাহকদের কাছে নিরপেক্ষ, নির্ভরযোগ্য ও স্বাধীন তথ্য প্রদান।
ডয়চে ভেলের বাংলা বিভাগ চালু হয় ১৯৭৫ সালে। প্রথম দিকে শর্ট ওয়েভে ডয়চে ভেলের বাংলা অনুষ্ঠান বাংলাদেশ ও ভারতের পশ্চিমবঙ্গে প্রচার করা হত। ২০১০ সালে বাংলাদেশে এফএম ব্যান্ডে অনুষ্ঠান প্রচার শুরু করে বেতার কেন্দ্রটি। এই বিভাগে প্রধান হিসেবে কর্মরত ছিলেন খালেদ মুহিউদ্দীন।
"খালেদ মুহিউদ্দীন জানতে চায়" টকশোটি ডয়চে ভেলে বাংলা বিভাগের সাবেক প্রধান খালেদ মুহিইদ্দীন কর্তৃক পরিচালিত একটি জনপ্রিয় অনুষ্ঠান ছিল। এই অনুষ্ঠান আনুষ্ঠানিকভাবে যাত্রা শুরু করে ২৮ ফেব্রুয়ারি ২০২০। এটি প্রতি শুক্রবার সরাসরি 'DW খালেদ মুহিউদ্দীন জানতে চায়' নামক একটি ইউটিউব চ্যানেল থেকে সম্পসার করা হয়। এটি বন্ধ হয়ে যাওয়ার গুঞ্জন উঠলেও পরবর্তীতে এটি বন্ধ করা হয়নি। খালেদ মুহিউদ্দীন ২০২৪ সালের জুলাই মাসে ডয়চে ভেলে বাংলা ছেড়ে যান এবং এই অনুষ্ঠানের সমাপ্তি ঘটে।
ডয়চে ভেলের ওয়েবসাইটে জার্মানি ও বিশ্বের খবর প্রকাশ করা হয়এবং ই-মেইল ব্যবহারকারীদেরকে নিউজলেটার প্রদানেরও ব্যবস্থা রয়েছে। ওয়েবসাইটে জার্মান ভাষা শেখার জন্য অনেক বাংলাভাষী ব্যবস্থা আছে। ডয়চে ভেলেতে "সুপ্রভাত বন", "এখানে সেখানে", "জার্মানি প্রতিদিন", "ভাষাশিক্ষার আসর", "ক্রীড়াঙ্গন" ছাড়াও আরও অনেক প্রোগ্রাম শোনা যায়।
বাংলা ছাড়াও ডয়চে ভেলের অনেক ভাষার অনুষ্ঠান আছে, আর ইংরেজি, জার্মান, আরবি ও স্পেনীয় ভাষায় অনলাইন টিভিও দেখা যায়।